R4000

R4000 er en 64-biter mikroprosessor som er utviklet av MIPS Computer Systems. Den er en implementasjon av RISC-arkitekturen MIPS, og instruksjonssettet MIPS III. Mikroprosessoren ble lansert 1. oktober 1991, og var etterfølgeren til R6000. R4000 ble valgt som mikroprosessor av Advanced Computing Environment (ACE), en industristandard som hadde som intensjon å definere en RISC plattform.

Windows NT 3.1, Windows-NT 3.5 og Windows NT 3.51 fantes i versjoner for denne arkitekturen.
R4000 hadde en integrert koprosessor for flytetall. Den ble produsert med 1.0 μm CMOS og inneholdt 1,2 millioner transistorer. Den hadde et integrert nivå1 hurtigminne på 8 Kb for data og 8 Kb for instruksjoner, og støttet et eksternt nivå2 hurtigminne på mellom 128 Kb og 4 Mb.

I januar 2003 lanserte MIPS Computer Systems R4400. Dette var i hovedsak den samme prosessoren, men produsert med  med 0.8 μm CMOS, Nivå1 hurtigminne ble doblet til 16 Kb for data og 16 Kb for instruksjoner. Klokkefrekvensen ble økt til 100, 133, 150, 200 og 250 Mhz.

Kategori:MIPS mikroprosessorer
Kategori:IT-relaterte introduksjoner i 1991